Bardhyl Musai

Bardhyl Musai (1955, Lushnje) është profesor universitar shqiptar, ekspert i arsimit dhe ish rektor i Universitetit të Elbasanit. 

 Biografia 
Bardhyl Musai lindi në Lushnje. Studioi për matematikë dhe fizikë në Universitetin e Elbasanit dhe kreu kursin pasuniversitar për psikologji e pedagogji në Universitetin e Tiranës, ku edhe doktoroi. Për qëllime specializimi qëndroi në Universitetin Swansea, Uells, në Universitetin e Hapur Milton Keynes, në Angli dhe në Universitetin e Edinburgut, Skoci. Ishte mësues, drejtor shkolle, këshilltar dhe inspektor arsimi, profesor dhe përgjegjës i departamentit të psikologjisë dhe edukimit e më pas edhe rektor i Universitetit të Elbasanit. Është profesor në Universitetin e Tiranës dhe drejtor ekzekutiv i Qendrës së Arsimit Demokratik në Tiranë. Mbajti mësim edhe në Universitetin e Prishtinës, Tetovës, Korçës, Pogradecit etj. Ishte edhe këshilltar i kryeministrit të Shqipërisë, kryetar i Këshillit të Akreditimit të Arsimit të Lartë, anëtar i Këshillit të Arsimit të Lartë dhe Shkencës dhe i Këshillit të Arsimit Parauniversitar në Ministrinë e Arsimit. Ekspertiza e tij në fushën e arsimit ka të bëjë me përgatitjen dhe trajnimin e mësuesve, me drejtimin dhe administrimin e arsimit, me politikat arsimore, në nivelin parauniversitar dhe universitar. Ka drejtuar disa projekte me karakter kombëtar e rajonal. Botoi një sërë studimesh dhe artikuj me karakter hulumtues e profesional, në gjuhën shqipe dhe në atë angleze. https://csl.edu.al/trainers/bardhyl-musai/ https://bukinist.al/sq/3126_bardhyl-musai

 Publikime 
 "Metodologjia e mësimdhënies" (2003), 
 "Mjeshtritë themelore të mësimdhënies" (1996), 
 "Psikologji edukimi" (1999), 
 "Mësimdhënia dhe të nxënët ndërveprues", 
 "Si të shkruajmë ese" (2004), 
 "Arsimi në demokracinë e brishtë" (2020)

 Shih edhe 
 Arsimi në Shqipëri

 Referime 

Kategoria:Lindje 1955
Kategoria:Njerëz nga Lushnja
Kategoria:Absolventët e Universitetit të Elbasanit
Kategoria:Profesorë të Universitetit të Elbasanit
Kategoria:Rektorë të Universitetit të Elbasanit
Kategoria:Njerëz që jetojnë
Kategoria:Profesorë të Universitetit të Tiranës
Kategoria:Profesorë shqiptarë